2. Budget 2022-25 - fagudvalgenes drøftelse af forslag til budgettet (Åben)
Tidl. politisk behandling BY, 26.01.21, pkt. 4; BY, 27.04.21, pkt. 6
Forventet sagsgang
TM-U
Lovgrundlag
SAGENS INDHOLD
Byrådet godkendte 26. januar 2021 budgetprocessen for budget 2022-25. Efterfølgende besluttede Byrådet 
27. april 2021 et forslag til en revideret budgetproces.
 
Som følge af beslutningen 27. april 2021 skal administrationen udarbejde forslag til reduktioner på 1 procent 
af serviceudgifterne svarende til ca. 21 mio. kr. Endvidere besluttede Byrådet, at der udelukkende 
udarbejdes administrative forslag til udvidelser på handicap- og psykiatriområdet samt området for sårbare 
børn og unge svarende til det aktuelle budgetpres på de to områder. Herudover skal administrationen 
udarbejde forslag til anlægsprojekter.
 
På udvalgsmøderne i juni 2021 skal fagudvalgene og Økonomiudvalget drøfte de foreløbige reduktions-, 
udvidelses- og anlægsforslag til budgettet i form af oversigter over forslagene. Formålet med udvalgenes 
behandling er at kvalificere administrationens videre arbejde med forslagene. 
 
Herudover drøftes de eksterne forslag til budgettet fra foreninger, institutionsbestyrelser mv. på 
udvalgsmøderne.
 
Materialet gøres særskilt tilgængeligt for udvalgene.
VURDERING
Administrative forslag til budgettet
Forslagene til reduktioner er fordelt på fagudvalgene i forhold til udvalgenes andel af serviceudgifterne. Der 
udarbejdes forslag til reduktioner svarende til følgende beløb:
 
Forslag til budget 2022-25 (i 1.000 kr.)
Reduktioner
Økonomiudvalget
3.439
Teknik- og Miljøudvalget
1.620
Børne- og Skoleudvalget
8.621
Social- og Sundhedsudvalget
6.541
Arbejdsmarkedsudvalget
142
Kultur- og Fritidsudvalget
573
Beredskabskommissionen
0
Planudvalget
0
I alt
20.936
 
Byrådet besluttede 27. april 2021, at der udelukkende udarbejdes forslag til udvidelser på handicap- og 
psykiatriområdet samt området for sårbare børn og unge. Der udarbejdes udvidelser svarende til 
Teknik- og Miljøudvalget
03-06-2021 08:00
Sagsnr. EMN-2020-35949
DokID: 2442172
Sagsbehandler sve
budgetpresset, som i 1. budgetopfølgning 2021 udgør hhv. 13,75 mio. mio. kr. på handicap- og 
psykiatriområdet og 12,5 mio. kr. på området for sårbare børn og unge.
Administrationen udarbejder ligeledes forslag til anlægsprojekter i budget 2022-25.
6. august 2021 fremsendes administrationens prioriteringskatalog til Byrådet til brug for Byrådets 
budgetseminarer 23. og 26. august 2021.
 
Politiske forslag til budgettet
De politiske partier har mulighed for at fremsende forslag til budgettet med henblik på en overordnet 
administrativ vurdering. Disse forslag skal fremsendes til Job og Økonomi senest 1. juni 2021.
 
Politiske forslag til Budget 2022-25, som ønskes drøftes på budgetseminarerne, skal fremsendes senest 
12. august 2021. Disse forslag videresendes til Byrådet uden administrativ vurdering.
 
Eksterne forslag til budgettet
Foreninger, institutionsbestyrelser mv. har haft mulighed for at indsende forslag til budgettet indtil 14. april 
2021. 
 
Fagudvalgene drøfter de eksterne forslag på udvalgsmøderne i juni. De eksterne forslag indgår i Byrådets 
drøftelser om budgettet på seminarerne i august 2021.
ØKONOMI
De økonomiske konsekvenser afhænger af Byrådets vedtagelse af budgettet.
INDDRAGELSE
Foreninger, institutionsbestyrelser, samarbejdsudvalg m.fl. har haft mulighed for at fremsende forslag til 
budgettet. Forslagene gøres særskilt tilgængelige for udvalgene.
 
Byrådets budgetforslag sendes i høring 8. september 2021. Fristen for høringssvar til budgettet er 21. 
september 2021.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At oversigterne over administrationens foreløbige forslag til budgetblokke inden for udvalgets 
område drøftes.
2.
At de eksterne forslag til budgettet inden for udvalgets område drøftes.
BESLUTNING
Teknik- og Miljøudvalget, 3. juni 2021
Fraværende: Ingen
Drøftet
